钦定古今图书集成/明伦汇编/氏族典/第403卷 > 《凌迪知万姓统谱》 > 氏叔琮
## 钦定古今图书集成/明伦汇编/氏族典/第403卷 > 《凌迪知万姓统谱》 > 氏叔琮

按《五代史·氏叔琮传》：叔琮，开封尉氏人。为梁骑兵伍
长。梁兵击黄巢陈、许间，叔琮战数有功，太祖壮之，使
将后院马军，从攻徐兖，表宿州刺史。久之，迁曹州刺
史。太祖下河中，取晋、绛，表晋州刺史。太祖遣友宁兵
万人，会叔琮御晋，友宁欲休兵以待，叔琮曰：“敌闻救
至必走，走则何功邪？”乃夜击之，晋人大败，逐之至于
太原，太祖大喜曰：“破太原，非氏老不可。”久之，徙保大
军节度使。昭宗迁洛，拜右龙武统军。太祖遣叔琮与
李彦威等弑昭宗，已而杀之。

汉